চ্যানেল ওয়ান (বাংলাদেশী টিভি চ্যানেল)

চ্যানেল ওয়ান ছিল একটি বাংলাদেশী উপগ্রহ-ভিত্তিক টেলিভিশন চ্যানেল। ২০০৬ সালের ২৪ জানুয়ারি ঢাকা হতে এর সম্প্রচার শুরু হয়। ওয়ান গ্রুপ এর অধীন ওয়ান এন্টারটেইনমেন্ট লিমিটেড এই চ্যানেলটির মালিক। Channel One goes on air from Jan 24 , ডেইলি নিউ নেশন, বাংলাদেশ, ১৫ জানুয়ারী, ২০০৬। বাংলাদেশ সময় সকাল সকাল ৮টা, দুপুর ১২টা ও আড়াইটা, বিকাল পাঁচটা, সাড়ে ছয়টা, সাড়ে সাতটা এবং রাত ১০টা, সাড়ে বারটা, এবং তিনটায় এই চ্যানেলে সংবাদ প্রচারিত হয়।

বন্ধ
২০০৬ সালে, ওয়ান এন্টারটেইনমেন্ট স্টেশনের সম্প্রচার সরঞ্জামকে জামানত রেখে দিয়ে প্রাইম ব্যাংক থেকে লোন নেয়। ২০০৮ সালে, ব্যাংক লোন পরিশোধ করার আহ্বান করে এবং লোন পরিশোধ না করার কারণে ব্যাংকটি জামানতে রাখা সরঞ্জামগুলি নিলামে উঠালে পিপলস এন্টারটেইনমেন্ট লিমিটেডে তা কিনে নেয়। চ্যানেল ওয়ান তারপরেও এর কার্যক্রম চালাতে থাকে, যেটিকে বাংলাদেশ টেলিযোগাযোগ নিয়ন্ত্রণ কমিশন (বিটিআরসি) ভাড়া করা সরঞ্জাম দিয়ে চালানো হচ্ছে বলে সাব্যস্ত করে, যা বাংলাদেশের টেলিযোগাযোগ আইনের লঙ্ঘন। ফলস্বরূপ, বিটিআরসি ২৭ এপ্রিল ২০১০ সন্ধ্যা ৬টা ৪০ মিনিটে চ্যানেলটি বন্ধ করে দেয়। এটির চূড়ান্ত সম্প্রচার ছিল সন্ধ্যা ৬টা ৩০ মিনিটের সংবাদ বুলেটিন।চ্যানেল ওয়ান বন্ধ , সর্বশেষ সংস্করনঃ ১০ সেপ্টেম্বর ২০১১.

 পুনরায় চালু 
চ্যানেল ওয়ানের ঊর্ধ্বতন পর্যায়ের সাবেক এক কর্মী কালবেলাকে বলেন, প্রতিষ্ঠানটি চালুর বিষয়ে কাজ শুরু করেছে মালিকপক্ষ। সেজন্য তারা আদালতে যাওয়ার সিদ্ধান্ত নিয়েছেন। আইনি প্রক্রিয়া শেষে সম্প্রচারে আসতে একটু সময় লাগবে। ইতোমধ্যেই সাবেক কর্মীরা ‘গেট টুগেদার’ করেছেন। তাদের কারও কারও সঙ্গে যোগাযোগ রাখছে মালিকপক্ষ। শীঘ্রই চালু হবে চ্যানেল ওয়ান।এ জন্য দীর্ঘ ১৬ বছর পর আবারো মামলা নিয়ে আদালতে গেলে চেম্বার আদালত চ্যানেল ওয়ান কর্তৃপক্ষকে আপিল আবেদনের বা আপিল করার অনুমতি দিয়েছে।মঙ্গলবার ২৮ জানুয়ারি আপিল বিভাগের চেম্বার জজ আদালত এ বিষয়ে আপিলের শুনানির জন্য আগামী ১৬ ফেব্রুয়ারি দিন ঠিক করেছে,ঐদিন আপিল বিভাগের নিয়মিত ও পূর্ণাঙ্গ বেন্ঞ্চে এই শুনানি অনুষ্ঠিত হবে। অবশেষে আজ সোমবার ২৪ ফেব্রুয়ারী বিচারপতি মো:আশফাকুল ইসলামের নেতৃত্বাধীন আপিল বিভাগ চ্যানেল ওয়ান সম্প্রচার বন্ধে বিটিআরসির সিদ্ধান্ত স্থগিত করেছেন।ফলে চ্যানেল ওয়ানের কার্যক্রম পুনরায় শুরু করতে আর কোনো বাধা নেই।

 তথ্যসূত্র 

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:ঢাকার গণমাধ্যম
বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:বাংলাদেশের বিলুপ্ত টেলিভিশন চ্যানেল
বিষয়শ্রেণী:২০১০-এ বিলুপ্ত টেলিভিশন চ্যানেল ও স্টেশন